Homjakov, Belinski, Herzen - need nimed 1840. aas­tate tõusuajast ütlevad venelasele palju. Olgugi nad mit­meti vastandid, meie vaatekohalt paistavad nad koos sam­muvat: Õhtu-Euroopa ideeline kultuur oli nendele püüde­sihiks. Läänekultuuri koondatud energia on nad juhti­nud Vene intelligentsi veresse, seda viljakaks muutes. Belinski, suur Vene arvustaja, oli õieti kriitikanõrk vaimusaaduste valikus. Tal oli aga salgamatu voorus: tal oli õiglane, sütitav entusiasm Lääne ideede vastu.